DOI: 10.14457/tu.the.2016.509
title: แผนธุรกิจ Golden Mountain Resort Khao Yai

description: จากการให้ความสำคัญกับการท่องเที่ยวของรัฐบาลในปัจจุบันประกอบกับภูมิประเทศของไทยที่มีความสวยงามและโดเด่นในเรื่องของภูมิทัศน์ ภูมิอากาศและแหล่งอาหารที่มีชื่อเสียง ส่งผลให้การท่องเที่ยวในประเทศไทยยังคงทำกำไรให้กับนักลงทุนเสมอมา และธุรกิจที่ขาดไม่ได้ในอุตสาหกรรมท่องเที่ยวนั้นก็คือธุรกิจที่พัก ธุรกิจโรงแรมและรีสอร์ทนอกจากเป็นแหล่งสร้างรายได้ให้กับประเทศแล้วยังเป็นแหล่งสร้างรายได้ของคนในท้องถิ่น และเกิดการกระตุ้นทางเศรษฐกิจระดับจังหวัดที่สามารถหารายได้เพิ่มได้จากภูมิปัญญาและสินค้าท้องถิ่นที่ไม่เหมือนใคร แม้เนื่องด้วยภาวะเศรษฐกิจในปัจจุบันที่การท่องเที่ยวมีอัตราซบเซาลงช่วงสั้นๆแต่จากข้อมูลทางสถิติและปัจจัยเอื้อต่างๆยังเห็นได้ว่าโอกาสในการดำเนินธุรกิจนี้ยังคงมีอยู่เสมอและไม่หมดลงง่ายๆ ด้วยความเป็นไปได้ทางธุรกิจของรีสอร์ทที่พักในราคาจับต้องได้เป็นที่นิยมมากขึ้นเนื่องเศรษฐกิจในปัจจุบัน รีสอร์ทระดับ 3 ดาว                     Golden Mountain @ Khaoyai สามารถตอบโจทย์ด้านการท่องเที่ยวแบบครบวงจรและสามารถสร้างความแตกต่างจากคู่แข่งด้วยการนำสัตว์เลี้ยงมาเข้าพักได้ ด้วยเหตุปัจจัยความนิยมการเลี้ยงสัตว์เลี้ยงที่กำลังเป็นกระแสอยู่ในปัจจุบัน ส่งผลให้ค่าใช้จ่ายในการรับฝากสัตว์เลี้ยงไว้กับคลีนิคต่างๆอาจเพิ่มภาระทางการเงินให้กับใครหลายๆคน แต่ด้วยรีสอร์ทนี้เล็งเห็นว่าการท่องเที่ยวแบบธรรมชาติควรควบคู่ไปกับความทรงจำที่ดีของสมาชิกในครอบครัว รวมถึงสัตว์เลี้ยงด้วยเช่นกัน นอกจากไม่ต้องคอยกังวลเรื่องการรับฝากแล้ว ยังสามารถให้สัตว์มาเป็นส่วนหนึ่งของการท่องเที่ยวที่น่าประทับใจได้ นี่คืออีกหนึ่งจุดแข็งของ Golden Mountain @ Khaoyai นอกจากนี้ จากการศึกษาพบว่ากิจกรรมภายในรีสอร์ทค่อนข้างครอบคลุมกิจกรรมที่ตอบโจทย์ลูกค้าที่รักธรรมชาติและชอบความสงบในราคาไม่แพงเป็นอย่างมาก ด้วยทำเลที่ตั้งที่ไม่ไกลจากถนนมากนักทำให้เดินทางสะดวกแต่ไม่ใกล้จนได้ยินเสียงรบกวนจากภายนอก การตกแต่งที่อบอวนไปด้วยความอบอุ่นและวิวธรรมชาติก็เป็นจุดขายที่ดีที่ทำให้ลูกค้ากลับมาพักใช้ซ้ำอีกด้วยความนิยม 7.7 ในเว็บอโกด้านับเป็นเครื่องการันตีเป็นอย่างดีว่าที่นี่ตอบโจทย์ความต้องการได้ดีเพียงใด จากข้อได้เปรียบที่กล่าวมาข้างต้นเกิดมาจากการจัดการงบประมาณที่มีประสิทธิภาพภายใต้ภาวะเศรษฐกิจชะลอตัว นั่นก็คือการเลือกปรับปรุงตกแต่งสถานที่เดิมให้ดูใหม่เพื่อประหยัดงบประมาณในการก่อสร้างและใช้ทรัพยากรบุคคลร่วมกับทางโรงแรมในเครือเพื่อความสอดคล้องในเชิงนโยบายและสามารถดูแลได้อย่างครอบคลุม แนวคิดในการทำธุรกิจนี้เริ่มจากการวิเคราะห์ทำเลที่ตั้งและกรอบความคิดคร่าวๆถึงการสร้างความแตกต่าง ในขณะเดียวกันก็สามารถตอบสนองความต้องการของนักท่องเที่ยวได้ไปพร้อมๆกัน จากการสำรวจพบว่าโครงการมีคู่แข่งค่อนข้างมากเนื่องจากพื้นที่ใกล้อุทยานแห่งชาติและสถานที่ท่องเที่ยวหลักๆหลายที่ แต่ด้วยความคิดปรับแนวสมัยใหม่ Golden Mountain มีความเป็นไปได้ในทำกำไรให้กับธุรกิจ ด้วยต้นทุนที่มาจากกำไรในส่วนของโรงแรม Golden Beach Cha-am ที่เป็นเครือข่ายและต้นทุนในการเริ่มโครงการ Golden Mountainค่อนข้างน้อยโดยอยู่ที่ 38,000,000 บาทกับพื้นที่ขนาดกว้างของรีสอร์ทบนทำเลทองที่รองรับผู้เข้าพักได้ถึง 34 ห้องและบ้านพัก 18 หลังซึ่งแบ่งเป็นบ้านพักและแบบห้องเดี่ยว ทั้งแบบสแตนดาร์ดและแบบซูพีเรียร์ อยู่ในแหล่งท่องเที่ยวและจุดเก่นตรงมีพื้นที่ใช้สอยเยอะ มีห้องรับประทานอาหารและห้องนั่งเล่นให้ความรู้สึกเหมือนบ้าน จากการคำนวณมูลค่าปัจจุบันอัตราผลตอบแทนอยู่ที่ 18.12% และระยะเวลาคืนทุนเพียง 7.78 ปีโดยอัตราส่วนกู้ยืมต่อเงินทุนส่วนตัวอยู่ที่ 32:68 ในการคาดคะเนรายได้จากธุรกิจในปีแรกอยู่ที่ 32-33% และคงที่ใน 3 ปีแรก โดยคาดหวังจะเพิ่มเป็น 5% ในปีที่ 4-6 และเพิ่มขึ้นอีก 5% ในปีที่ 7-10 และเป็นไปได้สูง หากผลเป็นไปตามการวิเคราะห์นี้เมื่อถึงจุดคุ้มทุนสามารถขายต่อเป็นอสังหาริมทรัพท์ต่อไปหรือแบ่งหุ้นขายต่อไปได้ ในช่วงระหว่างการดำเนินธุรกิจสิ่งที่ต้องวิเคราะห์อยู่เสมอคือปัจจัยภายในและภายนอกเพื่อประเมินและวางแผนการตลาดออกมาให้เกิดประสิทธิผลมากที่สุด และหากกระบวนการเป็นไปตามแผนกลยุทธ์ธุรกิจตามเป้าหมายทั้งระยะสั้นและระยะยาวที่ตั้งไว้ Golden Mountain @ Khaoyai นับเป็นการลงทุนที่คุ้มแน่นอนด้วยผลตอบแทนที่น่าพึงพอใจในการกรณี Best Case ด้วยผลตอบแทน 42,143,787.00บาทและคืนทุนได้ใน 7.05 ปี ด้วยตัวโครงการที่ตอบโจทย์การเที่ยวแบบครอบครัวหรือหมู่คณะอยู่แล้ว ทำให้การส่งเสริมการตลาดเป็นไปได้กว้างขึ้นเช่นกัน โดยเฉพาะการบอกปากต่อปากและการแนะนำของเพื่อนที่เคยเข้าพักต่อไปยังกลุ่มอื่น จากกลุ่มตัวอย่างพบว่าลูกค้าส่วนใหญ่อยู่ในช่วงวัยทำงานฐานะปานกลางซึ่งเป็นกลุ่มลูกค้า Core Value และ Potential Customer การทำการตลาดกับกลุ่มนี้จึงไม่ยากนัก เนื่องจากส่วนใหญ่อยู่ในช่วงวัยและสภาพแวดล้อมที่เข้าถึงเทคโนโลยีและใช้โลกโซเชียลในการติดต่อสื่อสาร การโปรโมทสามารถทำได้โดยอาศัย gadgets และการว่าจ้าง blogger หรือไอดอลลงสื่อโซเชียลแทนการลงโฆษณาช่องทางอื่นๆที่เสียค่าใช้จ่ายเยอะกว่า ในการปฏิบัติการจะเน้นความพึงพอใจ ความสะดวก สะอาด ปลอดภัยและภูมิทัศน์ที่สบายตาอบอุ่นภายใต้การบริการที่ดีและรวดเร็ว